pythainlp/thaigov-v2-corpus-22032023 huggingface dataset:
วันอังคารที่ 8 พฤศจิกายน 2565
นายอำเภอบ้านสร้าง นำทีมภาคีเครือข่ายลงพื้นที่ตำบลบางแตน ขับเคลื่อนกิจกรรม การบริหารจัดการแหล่งน้ำตามโครงการอำเภอนำร่อง บำบัดทุกข์ บำรุงสุข ภายหลังต้องเผชิญน้ำท่วมกว่า 2 เดือน
นายอำเภอบ้านสร้าง นำทีมภาคีเครือข่ายลงพื้นที่ตำบลบางแตน ขับเคลื่อนกิจกรรม การบริหารจัดการแหล่งน้ำตามโครงการอำเภอนำร่อง บำบัดทุกข์ บำรุงสุข ภายหลังต้องเผชิญน้ำท่วมกว่า 2 เดือน
เมื่อเช้าวันที่ 7 พ.ย. 2565 นายเสฏฐวุฒิ วงศ์เลอวุฒิ นายอำเภอบ้านสร้าง จังหวัดปราจีนบุรี และภาคีเครือข่ายภาคเกษตรกร ตลอดจนประชาชนจิตอาสา ได้ร่วมกันลงพื้นที่หลอดปู่นวย และหลอดปู่ยัน ตำบลบางแตน ตามแผนปฏิบัติการเพื่อบรรลุตัวชี้วัดการเพิ่มปริมาณน้ำเพื่อการเกษตรกรรมจำนวน 500,000 ลบ.ม. เพื่อเร่งขับเคลื่อนกิจกรรมตามแผนภายหลังจากที่สถานการณ์น้ำท่วม หลังจากได้รับผลกระทบจากพายุไต้ฝุ่นโนรู และมรสุมตะวันตกเฉียงใต้เริ่มคลี่คลายลง โดยพื้นที่ ม. 12 ตำบลบางแตน และพื้นที่ใกล้เคียง ได้ร่วมกันทำกิจกรรม "เอามื้อสามัคคี" ลงแรงช่วยกันกำจัดวัชพืช ในบริเวณหลอดทั้งสอง เพื่อเพิ่มพื้นที่ในการกักเก็บน้ำและเพิ่มความสามารถในการไหลเวียนของน้ำ เพื่อใช้ในเกษตรกรรม
นายเสฏฐวุฒิฯ นายอำเภอบ้านสร้าง เปิดเผยว่า การทำกิจกรรมเอามื้อสามัคคีของชุมชนกำจัดวัชพืช ระยะทาง 350 เมตร มีวัตถุประสงค์เพื่อเพิ่มปริมาณน้ำเข้าสู่พื้นที่เกษตรกรรม เมื่อวันที่ 12 ต.ค. 2565 ที่ผ่านมา โดยเบื้องต้นพบว่า หลอดดังกล่าวสามารถกักเก็บน้ำได้มากขึ้น และขณะนี้ประชาชนได้รับประโยชน์จากความสำเร็จดังกล่าวด้วยการสูบน้ำเข้าพื้นที่เกษตรกรรม เพื่อเตรียมความพร้อมในการทำนาในฤดูกาลนี้
“ต้องขับเคลื่อนทุกกิจกรรมร่วมกับภาคีเครือข่ายอย่างจริงจังและต่อเนื่อง ซึ่งถือเป็นนโยบายที่สำคัญของกระทรวงมหาดไทย และจังหวัดปราจีนบุรี ที่มีเป้าหมายในการ “บำบัดทุกข์ บำรุงสุข” ให้พี่น้องประชาชน อย่างไรก็ตามช่วงสองเดือนที่ผ่านมาอำเภอบ้านสร้างได้เผชิญกับปัญหาอุทกภัยที่เกิดขึ้นอย่างรวดเร็ว และยาวนาน เนื่องจากอิทธิพลพายุไต้ฝุ่นโนรูและมรสุมตะวันตกเฉียงใต้ จึงทำให้เกิดอุปสรรคในการดำเนินงาน และเป็นที่น่ายินดีว่า เมื่อวันที่ 12 ตุลาคม 2565 พบว่าพื้นที่หลอดยายสอน สามารถกักเก็บน้ำได้มากขึ้น และในขณะนี้ประชาชนก็ได้ใช้ประโยชน์จากแห่งน้ำดังกล่าว” นายเสฏฐวุฒิ นายอำเภอบ้านสร้าง กล่าว
นายอำเภอบ้านสร้าง กล่าวในท้ายที่สุดว่า ทีมอำเภอบ้านสร้าง ได้เร่งดำเนินการกิจกรรมตามตัวชี้วัดอื่น ๆ เช่น การศึกษาดูงานเชิงปฏิบัติเพื่อพัฒนาทักษะทางอาชีพให้ประชาชน การอบรมและให้ความรู้เกี่ยวกับการทำเกษตรที่เป็นมิตรต่อสิ่งแวดล้อมเพื่อให้การดำเนินงานตามโครงการบ้านสร้างร่วมใจฯ ภายใต้โครงการอำเภอนำร่องฯ มีความต่อเนื่องต่อไป สำหรับกิจกรรมในห้วงสัปดาห์นี้จะได้เร่งขับเคลื่อนกิจกรรมการจัดวัชพืชเพื่อเพิ่มปริมาณน้ำให้พี่น้องเกษตรกร โดยจะมีการประชุมทีมภาคีเครือข่ายอำเภอบ้านสร้างเพื่อหารือแนวทางในการขับเคลื่อนกิจกรรมต่อไป
วันอังคารที่ 8 พฤศจิกายน 2565
สธ. เผย จังหวัดที่มีการถ่ายโอน รพ.สต. สสจ.-อบจ. ร่วมมือกันดูแลประชาชนเต็มที่ ยังไม่พบปัญหาการบริการ
รองปลัดกระทรวงสาธารณสุข เผย รพ.สต.ที่ถ่ายโอนไปอบจ.แล้วกว่า 2,100 แห่ง ใน 30 จังหวัด สสจ.และ อบจ. มีการประสานร่วมกันดูแลประชาชนดี ทำให้ไม่พบปัญหาการบริการ เช่นที่นครราชสีมา ย้ำ สสจ.ที่เหลือ ประสานความร่วมมือกับ อบจ. ต่อเนื่อง ให้ประชาชนได้รับบริการ
รองปลัดกระทรวงสาธารณสุข เผย รพ.สต.ที่ถ่ายโอนไปอบจ.แล้วกว่า 2,100 แห่ง ใน 30 จังหวัด สสจ.และ อบจ. มีการประสานร่วมกันดูแลประชาชนดี ทำให้ไม่พบปัญหาการบริการ เช่นที่นครราชสีมา ย้ำ สสจ.ที่เหลือ ประสานความร่วมมือกับ อบจ. ต่อเนื่อง ให้ประชาชนได้รับบริการไม่สะดุด พร้อมรวบรวมปัญหาและแนวทางแก้ไขที่สำเร็จเป็นตัวอย่างพื้นที่อื่น ส่วนประเด็นที่เป็นปัญหาภาพรวม ส่วนกลางรับดำเนินการต่อ
นพ.พงศ์เกษม ไข่มุกด์ รองปลัดกระทรวงสาธารณสุข กล่าวถึงความคืบหน้าการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตำบล (รพ.สต.) ให้แก่องค์การบริหารส่วนจังหวัด (อบจ.) 49 แห่ง ในปีงบประมาณ 2566 ว่า ภาพรวม สอน./รพ.สต.ที่ถ่ายโอนไปแล้ว 2,121 แห่ง ใน 30 จังหวัด สำนักงานสาธารณสุขจังหวัด มีการประสานงานกับ อบจ.ในการจัดบริการประชาชนอย่างใกล้ชิดทำให้ยังไม่พบปัญหาการให้บริการ เช่น จังหวัดนครราชสีมา มี รพ.สต. ทั้งหมด 182 แห่ง บุคลากรรวม 1,829 คน การประสานงานระหว่าง นายแพทย์สาธารณสุขจังหวัด กับนายก อบจ.เป็นไปด้วยดี มี รพ.สต. ถ่ายโอนไปแล้ว 50%การถ่ายโอนพัสดุและครุภัณฑ์มีความพร้อมส่งมอบ 100% ขณะที่ด้านบุคลากร พบว่าไม่มีบุคลากรจากโรงพยาบาลศูนย์/โรงพยาบาลทั่วไปถ่ายโอนไปด้วย ส่วนงบประมาณที่เป็นเงินสนับสนุนจาก สปสช. ในการจัดบริการผู้ป่วยนอกและบริการส่งเสริมสุขภาพ ป้องกันโรค หน่วยบริการประจำแม่ข่าย (CUP) จะหารือกับรพ.สต.ที่ถ่ายโอน และเป็นมติข้อตกลงร่วมกันตามบริบทของพื้นที่ ก่อนแจ้งให้ สปสช.รับทราบเพื่อจัดสรรเงินตรงไปที่ รพ.สต. และ CUP ต่อไป
นพ.พงศ์เกษมกล่าวต่อว่า สอน./รพ.สต.ที่มีการถ่ายโอนไปแล้วหลายแห่ง อบจ.มีการประสานงานกับสำนักงานสาธารณสุขจังหวัด ในเรื่องการจัดบริการ เช่น ให้สำนักงานสาธารณสุขจังหวัดช่วยจัดซื้อยาให้ รพ.สต.ไปใช้ก่อนเพื่อไม่ให้การบริการต้องสะดุด ซึ่งเป็นแนวทางที่ดีและประชาชนได้ประโยชน์ จึงได้กำชับให้นายแพทย์สาธารณสุขจังหวัดที่กำลังจะถ่ายโอนดำเนินงานเชิงรุกในการประสานหารือกับนายก อบจ.อย่างต่อเนื่อง เพื่อให้การถ่ายโอนภารกิจเป็นไปด้วยความเรียบร้อยและไม่เกิดผลกระทบต่อการบริการประชาชน พร้อมทั้งรวบรวมข้อปัญหาต่างๆ ที่เกิดขึ้นในการถ่ายโอน รวมถึงแนวทางแก้ไขปัญหาที่ดำเนินการได้สำเร็จ เพื่อเป็นแนวทางให้กับพื้นที่อื่น ส่วนประเด็นปัญหาที่เป็นภาพรวมส่วนกลางจะดำเนินการแก้ไขทั้งระบบต่อไป
************************************* 8 พฤศจิกายน 2565
วันอังคารที่ 8 พฤศจิกายน 2565
กรมเจ้าท่า บูรณาการร่วมสำนักงานตำรวจแห่งชาติ คุมเข้มดูแลความปลอดภัยทางน้ำก่อนเทศกาลลอยกระทง
...
กรมเจ้าท่า บูรณาการร่วมสำนักงานตำรวจแห่งชาติ คุมเข้มดูแลความปลอดภัยทางน้ำก่อนเทศกาลลอยกระทง
วันที่ 7 พฤศจิกายน 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม ร่วมประชุมแผนบูรณาการความปลอดภัยร่วมกับสำนักงานตำรวจแห่งชาติ โดยมี พลตำรวจเอก ดำรงศักดิ์ กิตติประภัสร์ เป็นประธานฯ
ในคืนวันลอยกระทง วันที่ 8 พฤศจิกายน 2565 กรุงเทพมหานครร่วมกับการท่องเที่ยวแห่งประเทศไทย จัดกิจกรรมลอยกระทงบริเวณสวนสันติชัยปราการ สะพานพระราม 8 ฝั่งธนบุรี มีปลัดกรุงเทพมหานคร เป็นประธานฯ ซึ่งภายในงานมีการจำลองตลาดโบราณย้อนยุค ของเล่นโบราณ มีกิจกรรมต่างๆ อาทิ การแสดงศิลปวัฒนธรรมไทย เช่น การแสดงลำตัด เพลงเรือ และการแสดงจากศิลปิน การจัดจำหน่ายผลิตภัณฑ์กรุงเทพมหานคร (Bangkok Brand) ของดี 50 เขต สินค้าหัตถกรรมและอาหารพื้นบ้าน
ทั้งนี้ กรมเจ้าท่า ถือเป็นหน่วยงานหลักในการบูรณาการการทำงานร่วมกับสำนักงานตำรวจแห่งชาติ และกรุงเทพมหานคร ในการตรวจตรา ดูแลรักษาความปลอดภัยทางน้ำ สำหรับพื้นที่ริมแม่น้ำเจ้าพระยาที่จะมีการจัดกิจกรรมลอยกระทง ได้แก่ โซนพื้นที่ 1 ด้านเหนือ ประกอบไปด้วย สะพานพระราม 8 สวนสันติชัยปราการ ท่าเรือมหาราช ท่าเรือวัดระฆัง ท่าเรือวัดพระเชตุพน ท่าเรือวัดอรุณ ท่าเรือวัดกัลยา และท่าเรือวัดประยูร โซนพื้นที่ 2 ด้านใต้ ประกอบไปด้วย ท่าเรือล้ง ท่าเรือไอคอนสยาม ท่าเรือสาทร และท่าเรือเอเชียทีค รวม 12 พื้นที่ ซึ่งที่ผ่านมา กรมเจ้าท่า ได้มีการจัดชุดเจ้าหน้าที่ ลงพื้นที่ตรวจเข้มเรือโดยสารทุกชนิดในแม่น้ำเจ้าพระยา โป๊ะเทียบเรือ พร้อมจัดเรือตรวจการณ์ บูรณาการร่วมทุกหน่วยงาน ในการรักษาความปลอดภัยทางน้ำในทุกพื้นที่ที่มีการจัดกิจกรรมลอยกระทง เพื่อให้ค่ำคืนในเทศกาลลอยกระทงในปี พ.ศ.2565 สร้างความปลอดภัยต่อชีวิตและทรัพย์สินของประชาชน และหากท่านใดพบเห็นเหตุการณ์ไม่ปลอดภัยทางน้ำ โทร.สายด่วนกรมเจ้าท่า 1199 ได้ตลอด 24 ชั่วโมง
วันอังคารที่ 8 พฤศจิกายน 2565
กรมทางหลวงขยายทางหลวงหมายเลข 4 สายบ้านบางสัก - บ้านเขาหลัก จังหวัดพังงา แล้วเสร็จ
เพื่อส่งเสริมเศรษฐกิจและการท่องเที่ยวชายฝั่งทะเลอันดามัน
กรมทางหลวง (ทล.) กระทรวงคมนาคม โดยสำนักก่อสร้างทางที่ 1 ได้ดำเนินโครงการก่อสร้างขยายทางหลวงหมายเลข 4 (ถนนเพชรเกษม) สาย อำเภอตะกั่วป่า - อำเภอท้ายเหมือง ตอน บ้านบางสัก - บ้านเขาหลัก จังหวัดพังงา เป็น 4 - 6 ช่องจราจร แล้วเสร็จ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์ ช่วยกระจายความเจริญทางด้านเศรษฐกิจในระดับท้องถิ่นและระดับประเทศ เนื่องจากโครงการนี้เป็นส่วนหนึ่งของทางหลวงสายหลักที่สำคัญในการขนส่งสินค้า และการท่องเที่ยวชายฝั่งทะเลอันดามัน เป็นทางหลวงแผ่นดินสายสำคัญที่กระจายโครงข่ายคมนาคมสู่ภาคใต้ ทางหลวงสายดังกล่าวแต่เดิมช่วง กม. ที่ 776+700 - 797+100 เป็น 2 ช่องจราจร และช่วง กม. ที่ 792+100 - 795+400 เป็นขนาด 4 ช่องจราจร พร้อมเส้นทางคู่ขนานสำหรับรถจักรยานและรถจักรยานยนต์ ส่วนที่เหลือเป็นขนาด 6 ช่องจราจร และ กม. ที่ 796 (แยกนางทอง) เป็นสามแยกสัญญาณไฟจราจร ซึ่งเป็นทางแยกที่มีปริมาณการจราจรหนาแน่น และเกิดปัญหาการจราจรติดขัด เพื่อเป็นการเพิ่มประสิทธิภาพด้านการจราจรและเป็นการอำนวยความปลอดภัยในการเดินทางบนทางหลวง
ดังนั้น ทล. จึงได้ก่อสร้างขยายเส้นทางดังกล่าว ระยะทางยาวประมาณ 20.36 กิโลเมตร ซึ่งอยู่ในพื้นที่บ้านบางสักและบ้านเขาหลัก อำเภอตะกั่วป่า จังหวัดพังงา เป็นมาตรฐานทางชั้นพิเศษขนาด 4 ช่องจราจร ช่วง กม. ที่ 776+700 - 791+200 โดยก่อสร้างขยายคันทางเดิมทางด้านขวาทาง และด้านซ้ายทาง ความกว้างช่องจราจร 3.5 เมตร ไหล่ทางกว้าง 2.5 เมตร และช่วง กม. ที่ 791+200 - 795+400 ขยายเป็นมาตรฐานทางชั้นพิเศษขนาด 6 ช่องจราจร ผิวจราจรแบบแอสฟัลท์คอนกรีต ไหล่ทางกว้าง 2.5 เมตร รวมความกว้างของช่องจราจรทั้งหมด 13 เมตร และมี Bike Lane สำหรับจักรยาน กว้าง 2.3 เมตร โดยทั้ง 2 ช่วง ก่อสร้างเกาะกลางแบบยกระดับความกว้าง 2.5 เมตร เพื่อแบ่งทิศทางการจราจรให้ปลอดภัยมากขึ้น รวมทั้งออกแบบจัดการจราจรในระหว่างการก่อสร้าง เพื่อให้เกิดผลกระทบต่อการจราจรน้อยที่สุด เพื่อเป็นการยกระดับในการให้บริการ อำนวยความสะดวกและปลอดภัยต่อการเดินทางมากยิ่งขึ้น พร้อมติดตั้งไฟฟ้าแสงสว่างตลอดเส้นทาง งบประมาณ 744,422,200 บาท
ทั้งนี้ โครงการดังกล่าวจะทำให้การคมนาคมขนส่งมีความสะดวก รวดเร็ว และปลอดภัย รองรับปริมาณจราจรที่เพิ่มขึ้น ส่งเสริมเศรษฐกิจและการท่องเที่ยว ลดระยะเวลาในการเดินทางทำให้การขนส่งวัสดุอุตสาหกรรมและพืชผลทางเกษตรมีความคล่องตัว ทำให้สภาพความเป็นอยู่ของประชาชนสองข้างทางและผู้ใช้เส้นทางมีความเป็นอยู่ที่ดีขึ้น ส่งผลต่อเศรษฐกิจโดยรวมของประเทศ กรมทางหลวงขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่าน และผู้ร่วมทาง ประชาชนสามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันอังคารที่ 8 พฤศจิกายน 2565
รัฐบาลเร่งกวาดล้างยาเสพติด จับกุมผู้กระทำผิด ค้นหาผู้เสพเข้ากระบวนการรักษา สร้างภูมิคุ้มกันแก่เด็กและเยาวชน พบเห็นการกระทำผิด แจ้ง 1567 โทรฟรี 24 ชม.
.....
กระทรวงมหาดไทย ย้ำทุกพื้นที่เร่งนำผู้เสพและผู้ติดยาเสพติดเข้าสู่ระบบบำบัดฟื้นฟู ยกตัวอย่างการปฏิบัติงานใน อ.แก่งหางแมว จ.จันทบุรี เจ้าหน้าที่ศูนย์ปฏิบัติการป้องกันและปราบปรามยาเสพติด ร่วมกับตำรวจ และสาธารณสุขอำเภอ ดำเนินการ Re x-ray คัดกรองผู้เสพ/ผู้ใช้ยาเสพติด ติดตาม เชิญชวนเข้าสู่กระบวนการบำบัดฟื้นฟูในระบบสมัครใจ 18 คน และสร้างความรู้ความเข้าใจเกี่ยวกับยาเสพติด สร้างกิจกรรมเสริมแรงบวกในกลุ่มเด็กและเยาวชนให้ไม่ยุ่งเกี่ยวกับยาเสพติด เช่น จัดการแข่งขันกีฬา ปลูกผักสวนครัว กิจกรรมส่งเสริมประเพณีท้องถิ่นอย่างต่อเนื่อง
.
พร้อมร่วมกับเจ้าหน้าที่ตำรวจ ทหาร ป.ป.ส. ลุยกวาดล้างผู้กระทำความผิด เช่น จ.สระแก้ว จับกุมยาไอซ์ 10.89 กรัม จ.นครพนม จับกุมยาบ้า 38 มัด (70,000 เม็ด) จ.ตาก จับกุมยาบ้า 30 มัด (60,000 เม็ด) ยาไอซ์ 1 กก. จ.พะเยา จับกุมยาบ้า 279 เม็ด อาวุธปืนลูกซองสั้นไทยประดิษฐ์ 1 กระบอก พร้อมกระสุน 3 นัด และ จ.สกลนคร จับกุมยาบ้าได้ 608 เม็ด ประชาชนที่พบเห็นการกระทำความผิด หรือบุคคลที่มีพฤติกรรมเสี่ยงก่อภัยสังคม แจ้งสายด่วนศูนย์ดำรงธรรม โทร.1567 ฟรี ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
วันอังคารที่ 8 พฤศจิกายน 2565
ปลัดกระทรวงยุติธรรม และคณะ ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดสุโขทัย
ปลัดกระทรวงยุติธรรม และคณะ ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดสุโขทัย
ในวันอังคารที่ ๘ พฤศจิกายน ๒๕๖๕ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย พันตำรวจโท ประวุธ วงศ์สีนิล รองปลัดกระทรวงยุติธรรม ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดสุโขทัย ประกอบด้วย สำนักงานยุติธรรมจังหวัดสุโขทัย สำนักงานคุมประพฤติจังหวัดสุโขทัย สำนักงานบังคับคดีจังหวัดสุโขทัย สถานพินิจและคุ้มครองเด็กและเยาวชนจังหวัดสุโขทัย โดยมี นางชมนารถ ดิสสงค์ ผู้อำนวยการสำนักงานคุมประพฤติจังหวัดสุโขทัย และยุติธรรมจังหวัดสุโขทัย นางสาวสายพิรุณ วัฒนวงศ์สันติ ผู้อำนวยการสำนักงานบังคับคดีจังหวัดสุโขทัย นายจีระนนท์ คนหาญ ผู้อำนวยการสถานพินิจและคุ้มครองเด็กและเยาวชนจังหวัดสุโขทัย ข้าราชการ และเจ้าหน้าที่ ให้การต้อนรับ ณ อาคารบูรณาการกระทรวงยุติธรรม จังหวัดสุโขทัย
โดยการตรวจเยี่ยมในครั้งนี้ปลัดกระทรวงยุติธรรมได้เน้นย้ำให้เจ้าหน้าที่ทุกคนปฎิบัติงาน โดยยึดความถูกต้อง ปฏิบัติงานได้ตามกฎหมาย สามารถขับเคลื่อนการดําเนินงานของสํานักงานยุติธรรมจังหวัด เน้นการให้บริการประชาชน โดยบูรณาการร่วมกันระหว่างหน่วยงานในสังกัดกระทรวงยุติธรรมในพื้นที่ นอกจากนี้ หากมีกรณีเร่งด่วน ขอให้พร้อมช่วยเหลือประชาชนด้วยความสะดวก รวดเร็ว
นอกจากนี้ ปลัดกระทรวงยุติธรรม ได้รับฟังปัญหาอุปสรรค และให้ข้อแนะนำในการปฏิบัติงาน เพื่อเป็นขวัญและกำลังใจแก่เจ้าหน้าที่ ในการปฏิบัติงานต่อไป
วันอังคารที่ 8 พฤศจิกายน 2565
​PM to attend 40th and 41st ASEAN Summits and related summits in Phnom Penh during November 10-13
​PM to attend 40th and 41st ASEAN Summits and related summits in Phnom Penh during November 10-13
November 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is scheduled to attend the 40th and 41st ASEAN summits and related summits in Phnom Penh, Kingdom of Cambodia on November 10-13, 2022.
The overarching theme of the 40th and 41st ASEAN summits and related summits is “ASEAN A.C.T.: Addressing Challenges Together”, to reflect ASEAN’s collective effort in addressing various challenges, both the COVID-19 pandemic, geopolitical volatility, and international and regional unrest.
The Prime Minister will attend 16 meetings, and will meet with representatives of the ASEAN Inter-Parliamentary Assembly, ASEAN Youth, and the ASEAN Business Advisory Council. He will also attend the 2nd ASEAN Global Dialogue under the topic: “Post-COVID-19 Inclusive Recovery” which will be attended by the ASEAN leaders, dialogue partners, and high-level representatives from international organizations. At the event, the Prime Minister will put forward 3 areas of cooperation, namely, public health security, economic recovery, and digital development in the region.
วันศุกร์ที่ 25 พฤศจิกายน 2565
รมว.ชัยวุฒิ ตรวจเยี่ยมและมอบนโยบายการจัดทำงบประมาณประจำปี 2567 สำนักงานสถิติแห่งชาติ
รมว.ชัยวุฒิ ตรวจเยี่ยมและมอบนโยบายการจัดทำงบประมาณประจำปี 2567 สำนักงานสถิติแห่งชาติ
วันนี้(25พฤศจิกายน2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารตรวจเยี่ยมและมอบนโยบายในการจัดทำคำของบประมาณรายจ่ายประจำปี2567สำนักงานสถิติแห่งชาติโดยมีดร.ปิยนุชวุฒิสอนผู้อำนวยการสำนักงานสถิติแห่งชาติผู้บริหารและเจ้าหน้าที่ให้การต้อนรับ
**************
วันศุกร์ที่ 25 พฤศจิกายน 2565
กรมการขนส่งทางบก เตือนประชาชนอย่าหลงเชื่อทำใบขับขี่ปลอมออนไลน์ ย้ำต้องดำเนินการด้วยตนเองทุกขั้นตอนที่สำนักงานขนส่งเท่านั้น
...
กรมการขนส่งทางบก เตือนประชาชนอย่าหลงเชื่อทำใบขับขี่ปลอมออนไลน์ ย้ำต้องดำเนินการด้วยตนเองทุกขั้นตอนที่สำนักงานขนส่งเท่านั้น
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ในปัจจุบันมีกลุ่มมิจฉาชีพแอบอ้างรับจัดทำหรือต่ออายุใบอนุญาตขับรถบนแพลตฟอร์มออนไลน์ต่าง ๆ โดยเฉพาะบนเพจเฟซบุ๊ก ซึ่งมีเป็นจำนวนมาก พฤติกรรมของกลุ่มมิจฉาชีพจะมีลักษณะการแอบอ้างว่าสามารถออกใบอนุญาตหรือต่ออายุใบอนุญาตโดยไม่ต้องเดินทางไปที่สำนักงานขนส่ง หรือใช้คำว่า “รับทำใบขับขี่ ไม่ต้องสอบ ไม่ต้องอบรม รอรับได้เลย สนใจแชทจองคิว” พร้อมทั้งมีการเรียกเก็บค่าใช้จ่ายในการดำเนินการอยู่ที่ประมาณ 1,000 - 5,000 บาท เมื่อผู้เสียหายโอนเงินไปแล้วมักเงียบหายหรือได้รับใบอนุญาตขับรถปลอม ซึ่งอัตราค่าธรรมเนียมจริง (รวมค่าคำขอ) ในการขอรับใบอนุญาตขับรถยนต์ส่วนบุคคลชั่วคราว 205 บาท อัตราค่าธรรมเนียมในการต่ออายุใบอนุญาตขับรถยนต์ส่วนบุคคล 505 บาท อัตราค่าธรรมเนียมในการขอรับใบอนุญาตขับรถจักรยานยนต์ชั่วคราว 105 บาท และอัตราค่าธรรมเนียมในการต่อใบอนุญาตขับรถจักรยานยนต์ส่วนบุคคล 255 บาท กรมการขนส่งทางบก (ขบ.) ขอย้ำว่าการขอรับใบอนุญาตขับรถทุกชนิดมีมาตรฐานเดียวกันทั่วประเทศคือ ผู้ขอรับใบอนุญาตขับรถต้องดำเนินการด้วยตนเองทุกขั้นตอนที่สำนักงานขนส่ง ตั้งแต่การตรวจสอบเอกสารการทดสอบสมรรถภาพของร่างกาย การอบรมการทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ทั้งนี้ ปัจจุบันการดำเนินการด้านใบอนุญาตขับรถทุกชนิดทั้งการขอใหม่และการต่ออายุใบอนุญาตขับรถ ขบ. มีบริการจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสำนักงานขนส่ง วันที่ และเวลาที่สะดวกได้ด้วยตนเอง
ขบ. ได้เปิดให้บริการเพิ่มเติมสำหรับผู้ที่มีความประสงค์ต่ออายุใบอนุญาตขับรถและใบอนุญาตเป็นผู้ประจำรถที่อบรมออนไลน์ผ่านระบบ e-Learning ทางเว็บไซต์ www.dlt-elearning.com เรียบร้อยแล้ว สามารถนำบัตรประจำตัวประชาชน ใบอนุญาตขับรถฉบับเดิม ผลผ่านการอบรมออนไลน์ พร้อมใบรับรองแพทย์ เข้ารับบริการต่ออายุใบอนุญาตขับรถได้โดยไม่ต้องจองคิวล่วงหน้า (Walk in) ได้ทุกสำนักงานขนส่งทั่วประเทศ เริ่มตั้งแต่บัดนี้เป็นต้นไป นอกจากนี้การขอรับใบอนุญาตขับรถส่วนบุคคล (ชนิด 2 ปี เป็น 5 ปี) สิ้นอายุไม่เกิน 1 ปี การขอรับใบอนุญาตขับรถระหว่างประเทศ การขอรับใบแทนใบอนุญาตขับรถที่ชำรุด สูญหาย หรือขอแก้ไขรายการ การขอหนังสือรับรองใบอนุญาตขับรถเป็นภาษาไทยหรือภาษาอังกฤษ และการขอรับหรือขอต่อใบอนุญาตขับรถสาธารณะ สามารถเข้ารับบริการได้ทั้งจองคิวล่วงหน้า และ Walk in ได้เช่นเดียวกัน ทั้งนี้ ขบ. เตือนประชาชนว่าอย่าหลงเชื่อกลุ่มมิจฉาชีพที่แอบอ้างรับจัดทำหรือต่อใบอนุญาตขับรถเด็ดขาด เสี่ยงโดนหลอกหรือได้รับใบขับขี่ปลอม ซึ่งหากนำไปใช้จะมีความผิดตามกฎหมายอาญา อีกทั้งเสี่ยงต่อการถูกนำข้อมูลส่วนตัวไปแอบอ้างทำธุรกรรมที่ผิดกฎหมาย
วันศุกร์ที่ 25 พฤศจิกายน 2565
รัฐมนตรีว่าการกระทรวงมหาดไทย ลงพื้นที่เยี่ยมชมการผลิตเครื่องปั้นดินเผาของเชียงใหม่ศิลาดล สินค้ายกระดับผลิตภัณฑ์ชุมชน ที่เป็นที่รู้จักในระดับสากล
รัฐมนตรีว่าการกระทรวงมหาดไทย ลงพื้นที่เยี่ยมชมการผลิตเครื่องปั้นดินเผาของเชียงใหม่ศิลาดล สินค้ายกระดับผลิตภัณฑ์ชุมชน ที่เป็นที่รู้จักในระดับสากล
ายวันที่ 24 พ.ย. 65 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ลงพื้นที่เยี่ยมชมการยกระดับผลิตภัณฑ์ชุมชนและพบปะศิลปินชุมชน ณ ร้านเชียงใหม่ศิลาดล ตำบลป่าป้อง อำเภอดอยสะเก็ด จังหวัดเชียงใหม่ โดยมี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ , นายวรญาณ บุญณราช และ นายวรวิทย์ ชัยสวัสดิ์ รองผู้ว่าราชการจังหวัดเชียงใหม่ ส่วนราชการที่เกี่ยวข้อง พร้อมด้วย นางสาวทัศนีย์ ยะจา เจ้าของกิจการ และบุคลากรของเชียงใหม่ศิลาดล ร่วมให้การต้อนรับ
โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ได้เยี่ยมชมขั้นตอนการผลิตเครื่องปั้นดินเผา และอาคารจัดแสดงจำหน่ายสินค้าผลิตภัณฑ์ศิลาดล ประเภทองใช้ ของตกแต่งบ้าน และของที่ระลึก ที่มีจุดเด่น คือ เป็นสินค้ามีกระบวนการผลิตแบบดั้งเดิมที่เน้นการทำมือ ทำให้ผลิตภัณฑ์แต่ละชิ้นมีความเป็นเอกลักษณ์ที่แตกต่างกันออกไป นอกจากนี้ ยังได้เยี่ยมชมสินค้าเครือข่าย OTOP ของผู้ผลิตและผู้ประกอบการในพื้นที่ ที่ได้นำมาจัดแสดงและจำหน่ายในครั้งนี้ด้วย
สำหรับร้านเชียงใหม่ศิลาดล เป็นแหล่งผลิตและจำหน่ายสินค้าหัตถกรรมเครื่องปั้นดินเผาที่สานต่อภูมิปัญญาไทย เน้นการวาดลวดลายสีสัน ที่บ่งบอกถึงประเพณีและวัฒนธรรมไทย ผลิตจากวัตถุดิบในท้องถิ่นที่คัดสรรเป็นพิเศษ หลีกเลี่ยงการใช้สารเคมีที่อันตราย และเป็นสินค้าที่ได้การรับรองมาตรฐานผลิตภัณฑ์ GI ของจังหวัดเชียงใหม่ ซึ่งมีความโด่งดังและเป็นที่รู้จักในระดับสากล
กองสารนิเทศ สป.มท.
วันศุกร์ที่ 25 พฤศจิกายน 2565
ปลัด พม. กำชับหัวหน้าหน่วยงานภาคอีสาน มุ่งทำงานเชิงรุก ชูศูนย์ช่วยเหลือสังคมตำบลเป็นที่พึ่งประชาชน
ปลัด พม. กำชับหัวหน้าหน่วยงานภาคอีสาน มุ่งทำงานเชิงรุก ชูศูนย์ช่วยเหลือสังคมตำบลเป็นที่พึ่งประชาชน
เมื่อวันที่ 24 พ.ย. 65เวลา 12.00 น. ที่โรงแรมเวลาดี จังหวัดอุดรธานี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ ได้มาติดตามและขับเคลื่อนงานด้านพัฒนาสังคมของกระทรวง พม. เพื่อช่วยเหลือและพัฒนาประชาชนกลุ่มเป้าหมายในพื้นที่ภาคตะวันออกเฉียงเหนือ โดยได้กำชับพัฒนาสังคมและความมั่นคงของมนุษย์จังหวัด (พมจ.) และหัวหน้าหน่วยงานสังกัดกระทรวง พม. ในพื้นที่ ช่วยกันขับเคลื่อนศูนย์ช่วยเหลือสังคมตำบลที่มีอยู่ 8,000 กว่าแห่งทั่วประเทศ เป็นศูนย์กลางการช่วยเหลือพี่น้องประชาชน ภายใต้แนวคิดใหม่ “รีสตาร์ท สับสวิตซ์ เพิ่มประสิทธิภาพ” พร้อมทั้งใช้ TPMAP ที่เป็นระบบบริหารจัดการข้อมูลการพัฒนาคนแบบชี้เป้า ร่วมกับระบบสมุดพกครอบครัวอิเล็กทรอนิกส์ (MSO - Logbook) ที่เป็นฐานข้อมูลรายบุคคลและครัวเรือน เพื่อแก้ปัญหาความยากจนแบบพุ่งเป้าและปัญหาความเดือดร้อนต่างๆ
นายอนุกูล กล่าวต่อไปว่า ตนได้กำชับให้ช่วยกันขับเคลื่อนองค์กรไปสู่การเป็นราชการ 4.0 เพื่อตอบสนองความต้องการและปัญหาของพี่น้องประชาชน เพราะความสุขของประชาชน คือ ความสำเร็จของ พม. เราต้องทำงานเชิงรุก โปร่งใส เปิดเผย มีการสื่อสารที่ดี บูรณาการเครือข่ายทุกภาคส่วน ใช้ข้อมูลสารสนเทศ และนำเทคโนโลยีมาใช้งาน เป็นต้น โดยหน่วยงานทีม One Home พม. จังหวัด ต้องทำงานเป็น Core Team เป็นอันหนึ่งอันเดียวกัน เพื่อความรวดเร็วและประสิทธิภาพในการแก้ปัญหาในพื้นที่ อีกทั้งต้องอาศัยเครือข่ายที่เข้มแข็งอย่าง อาสาสมัครพัฒนาสังคมและความมั่นคงของมนุษย์ (อพม.) ซึ่งมี 300,000 กว่าคนทั่วประเทศ เป็น Mister ช่วยขับเคลื่อนงานของกระทรวง พม. ในพื้นที่อีกด้วย
นายอนุกูล กล่าวเพิ่มเติมว่า นอกจากนี้ ตนได้เดินทางไปลงพื้นที่ตรวจเยี่ยมและติดตามการดำเนินงานของศูนย์ช่วยเหลือสังคมตำบลนาพู่ อำเภอเพ็ญ และศูนย์ช่วยเหลือสังคมตำบลหายโศก อำเภอบ้านผือ จังหวัดอุดรธานี ซึ่งได้เห็นถึงความสำเร็จในการขับเคลื่อนงานด้านสวัสดิการสังคมในระดับพื้นที่ที่มีศักยภาพ โดยเฉพาะโรงเรียนผู้สูงอายุที่ให้บริการกลุ่มเป้าหมายสำคัญในสถานการณ์ปัจจุบันที่มีผู้สูงอายุจำนวนมาก ทำให้ผู้สูงอายุมีความสุข เหมือนได้มาต่ออายุ เมื่อได้เข้าร่วมกิจกรรมของโรงเรียนผู้สูงอายุ
วันศุกร์ที่ 25 พฤศจิกายน 2565
ชาวสวนผลไม้มีเฮ !! “อลงกรณ์” แจ้งข่าวดีเตรียมขนผลไม้ไทยด้วยรถไฟ “จีน-ลาว”
ชาวสวนผลไม้มีเฮ !! “อลงกรณ์” แจ้งข่าวดีเตรียมขนผลไม้ไทยด้วยรถไฟ “จีน-ลาว” หลังจุดตรวจโรคพืช ณ ด่านรถไฟโมฮ่านเปิดบริการธันวาคมนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ว่า ได้รับรายงานจากสํานักงานที่ปรึกษาการเกษตรต่างประเทศ ประจํากรุงปักกิ่ง และฝ่ายเกษตร ประจําสถานกงสุลใหญ่ ณ นครกว่างโจว ว่า จุดตรวจสอบและกักกันผลไม้นำเข้า ที่ด่านรถไฟโม่ฮาน ได้สร้างเสร็จเรียบร้อยแล้วและผ่านการตรวจรับจากศุลกากรคุนหมิงเรียบร้อยแล้ว เมื่อวันที่ 22 พฤศจิกายน ที่ผ่านมา ขณะนี้อยู่ระหว่างการรอตรวจรับจากกระทรวง GACC ในส่วนกลาง ซึ่งน่าจะดำเนินการแล้วเสร็จทันเวลาที่คณะกรรมการพัฒนาและการปฏิรูปแห่งมณฑลยูนนาน กำหนดจัดพิธีเปิดจุดตรวจสอบสอบกักกันผลไม้นำเข้า ด่านรถไฟโม่ฮาน ในวันที่ 3 ธันวาคมนี้ เพื่อเป็นการฉลองครบรอบ 1 ปีของการเปิดเส้นทางรถไฟจีน-ลาว
นายอลงกรณ์ กล่าวต่อไปว่า ถือเป็นข่าวดีของชาวสวนผลไม้ที่จะมีการขนส่งทางรางโดยเส้นทางรถไฟจีน-ลาวจากไทยไปถึงคุนหมิงเปิดบริการขนส่งผลไม้ไทยไปยังตลาดจีนเพิ่มอีกเส้นทางหนึ่ง ซึ่งรายงานล่าสุดยืนยันแล้วว่า จีนจะเปิดจุดตรวจสอบและกักกันพืชที่ด่านรถไฟโมฮ่าน บริเวณพรมแดนจีน-ลาวภายในต้นเดือนธันวาคมนี้ให้ทันพิธีฉลอง 1 ปี การเปิดเส้นทางรถไฟจีน-ลาว วันที่ 3 ธันวาคม 2565 ทั้งนี้ ฟรุ้ทบอร์ดได้มอบหมายฝ่ายเลขาฯ จัดประชุมผู้แทนชาวสวน สหกรณ์ ล้ง สมาคมผลไม้ ผู้ส่งออกและผู้ประกอบการโลจิสติกส์ในเร็ว ๆ นี้เพื่อสร้างความเข้าใจในกฎเกณฑ์และข้อกำหนดต่าง ๆ ในการขนส่งด้วยขบวนรถไฟสายจีน-ลาว
การนำเข้าส่งออกผลไม้ภายใต้พิธีสารผลไม้ระหว่างไทย-จีน จะต้องมีการตรวจโรคพืช (มาตรการ SPS) ที่ด่านนำเข้าส่งออก ดังนั้น แม้ว่าจะมีการส่งออกนำเข้าสินค้าเกษตรอื่น ๆ ของไทยด้วยขบวนรถไฟจีน-ลาว ตลอด 1 ปีที่ผ่านมา แต่ยังไม่มีการขนส่งผลไม้ไทยไปจีนด้วยขบวนรถไฟสายนี้จากเวียงจันทน์ไปถึงคุนหมิงโดยตรง จึงต้องใช้เวลามากในการขนส่งผลไม้จากเวียงจันทร์ขึ้นรถไฟไปบ่อเตนยกขึ้นรถบรรทุกรอคิวเข้าจีนที่ด่านโมฮ่าน (ด่านรถบรรทุก) เพราะจุดตรวจโรคพืชของด่านรถไฟโมฮ่านยังไม่เปิดบริการ
“จีนเป็นตลาดหลักของทุเรียนไทย ปี 2564 การส่งออกทุเรียนสดไปจีน จำนวน 875,097 ตัน คิดเป็นมูลค่า 109,205 ล้านบาท ขยายตัว 68.4% สูงสุดเป็นประวัติการณ์ โดยผลไม้ไทยสามารถครองตลาดจีนมีมาร์เก็ตแชร์กว่า 40% อันดับ 2 คือ ชืลี 15% เวียดนาม 6% อยู่อันดับ 3 ซึ่งสะท้อนถึงศักยภาพและขีดความสามารถในการแข่งขันของผลไม้ไทย แม้ต้องเผชิญปัญหามาตรการ Zero Covid ของจีน ซึ่งกระทบการขนส่งและการส่งออกเป็นระยะ ๆ ในช่วง 3 ปีที่ผ่านมา แต่รัฐบาล โดยฟรุ้ทบอร์ด กระทรวงเกษตรฯ และกระทรวงพาณิชย์ได้ร่วมทำงานอย่างใกล้ชิดกับเกษตรกรชาวสวน สหกรณ์ผลไม้ สมาคมผลไม้ ผู้ประกอบการล้ง และผู้ส่งออกในการแก้ไขปัญหาและอุปสรรคต่าง ๆ ทำให้ราคาทุเรียนและผลไม้โดยรวมได้ราคาที่ดีและสามารถเพิ่มการส่งออกสร้างรายได้ให้ประเทศของเรามากขึ้น” นายอลงกรณ์ กล่าวในที่สุด
วันศุกร์ที่ 25 พฤศจิกายน 2565
กระทรวงยุติธรรม ประชุมพิจารณาและติดตามความพร้อมในการดำเนินงานตามพระราชบัญญัติมาตรการป้องกันการกระทำผิดซ้ำในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ครั้งที่ ๒/๒๕๖๕
กระทรวงยุติธรรม ประชุมพิจารณาและติดตามความพร้อมในการดำเนินงานตามพระราชบัญญัติมาตรการป้องกันการกระทำผิดซ้ำในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ครั้งที่ ๒/๒๕๖๕
ในวันจันทร์ที่ ๒๑ พฤศจิกายน ๒๕๖๕ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมพิจารณาและติดตามความพร้อมในการดำเนินงานตามพระราชบัญญัติมาตรการป้องกันการกระทำผิดซ้ำในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ครั้งที่ ๒/๒๕๖๕ ณ ห้องประชุม ๑๐-๐๘ ชั้น ๑๐ อาคารกระทรวงยุติธรรม และระบบ Video Conference โดยมีนางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายวีระกิตติ์ หาญปริพรรณ์ อธิบดีกรมคุมประพฤติ พันตำรวจโท มนตรี บุณยโยธิน รองอธิบดีกรมคุมประพฤติ นายยอดฉัตร ตสาริกา ผู้อำนวยการกองกฎหมาย สำนักงานปลัดกระทรวงยุติธรรม นายสัญญา เต่าหิม นักทัณฑวิทยาเชี่ยวชาญ ดร.ขัตติยา รัตนดิลก ผู้อำนวยการสถาบันวิจัยและพัฒนากระบวนการยุติธรรม สำนักงานกิจการยุติธรรม พร้อมผู้บริหารและเจ้าหน้าที่ที่เกี่ยวข้องเข้าร่วมประชุม
ที่ประชุมได้ร่วมกันพิจารณาและรับทราบผลการติดตามการเตรียมความพร้อมเพื่อรองรับการดำเนินงานตามพระราชบัญญัติป้องกันการกระทำผิดซ้ำฯ ตามแผนการดำเนินงานฯ พร้อมบูรณาการกับหน่วยงานที่เกี่ยวข้อง ได้แก่ สำนักงานปลัดกระทรวงยุติธรรม กรมคุมประพฤติ กรมราชทัณฑ์ และสำนักงานกิจการยุติธรรม เพื่อเตรียมความพร้อมก่อนกฎหมายมีผลบังคับใช้ในวันที่ ๒๓ มกราคม ๒๕๖๖ โดยหน่วยงานที่เกี่ยวข้องจะดำเนินการสร้างการรับรู้ให้กับเจ้าหน้าที่ผู้ปฏิบัติงานและประชาชนผ่านช่องทางสื่อประชาสัมพันธ์ต่าง ๆ เพื่อสร้างองค์ความรู้ตามพระราชบัญญัติมาตรการป้องกันการกระทำผิดซ้ำในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ต่อไป
วันศุกร์ที่ 25 พฤศจิกายน 2565
รองนายกฯ พลเอก ประวิตรฯ ประธานประชุมคณะกรรมการบริหารสถานการณ์ฉุกเฉิน ประเมินสถานการณ์ใต้ ยืดเวลาใช้ พรก.ฉุกเฉิน ย้ำเข้มบังคับใช้กฎหมาย เร่งขยายผลจับคาร์บอมบ์
รองนายกฯ พลเอก ประวิตรฯ ประธานประชุมคณะกรรมการบริหารสถานการณ์ฉุกเฉิน ประเมินสถานการณ์ใต้ ยืดเวลาใช้ พรก.ฉุกเฉิน ย้ำเข้มบังคับใช้กฎหมาย เร่งขยายผลจับคาร์บอมบ์
วันนี้ (25 พฤศจิกายน 2565) เวลา 10.00 น. โฆษก ประจำรองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี ได้เป็นประธานการประชุมคณะกรรมการบริหารสถานการณ์ฉุกเฉิน ครั้งที่ 4 ณ มูลนิธิอนุรักษ์ป่ารอยต่อฯ โดยที่ประชุมรับทราบสถานการณ์และการบังคับใช้ พรก.การบริหารราชการในสถานการณ์ฉุกเฉินและข้อมูลตัวชี้วัดในพื้นที่ที่ผ่านมา
ต่อจากนั้น ได้ร่วมพิจารณาถึงเหตุการณ์และสถานการณ์ความรุนแรงในพื้นที่ และเห็นชอบการขยายระยะเวลาการประกาศสถานการณ์ฉุกเฉินที่มีความร้ายแรงในพื้นที่จังหวัดชายแดนภาคใต้ ยกเว้น อ.ศรีสาคร อ.สุไหงโก-ลก อ.แว้ง อ.สุคิริน จว.นราธิวาส อ.ยะหริ่ง อ.ไม้แก่น อ.แม่ลาน จว.ปัตตานี และอ.เบตง อ.กาบัง จว.ยะลา ออกไปอีกเป็นระยะเวลา 3 เดือน ทั้งนี้ ตั้งแต่ 20 ธ.ค.65 และสิ้นสุดลงใน 19 มี.ค.66 โดยครั้งนี้ ไม่มีการปรับลดพื้นที่ เพื่อให้เกิดความต่อเนื่องในการปฏิบัติงานของเจ้าหน้าที่ในป้องกัน ระงับ ยับยั้งสถานการณ์ในพื้นที่ได้อย่างทันท่วงที
พลเอก ประวิตร’ ได้ย้ำ ขอให้ กอ.รมน. พิจารณาใช้ พรก.การบริหารราชการในสถานการณ์ฉุกเฉินให้มีประสิทธิภาพ ระมัดระวังการเมิดสิทธิมนุษยชนในการปฏิบัติงานของเจ้าหน้าที่ และให้มีการทบทวนการปรับลดพื้นที่ที่ผ่านเกณฑ์การประเมินอย่างรอบด้าน สอดคล้องกับบริบทสถานการณ์ที่เกิดขึ้น เพื่อเร่งขับเคลื่อนงานยกระดับคุณภาพชีวิตประชาชนไปพร้อมกัน พร้อมทั้งขอให้เร่งสืบสวนขยายผลจับกุมผู้ก่อเหตุระเบิดคาร์บอมบ์ที่ จว.นราธิวาส เป็นเหตุให้มีผู้เสียชีวิตและบาดเจ็บจำนวนมาก โดยเฉพาะต้องมีการเฝ้าระวังและเปิดเผยบุคคลเป้าหมายให้สาธารณะชนทราบ รวมทั้งมีมาตรการระวังป้องกัน การบังคับใช้กฎหมายที่เข้มข้นมากขึ้น และขอเป็นกำลังใจกับเจ้าหน้าที่ทุกคนและขอให้ไม่ประมาทในการปฏิบัติงาน
วันศุกร์ที่ 25 พฤศจิกายน 2565
โฆษกรัฐบาลเผย รัฐบาลผลักดันการท่องเที่ยวในประเทศต่อเนื่อง ยอดนักท่องเที่ยวไทยเที่ยวในประเทศต้นปี-สิ้น ต.ค.65 พุ่งแตะ 200 ล้านคน-ครั้ง นายกฯ ยินดีคนไทยเที่ยวไทยมากขึ้น
โฆษกรัฐบาลเผย รัฐบาลผลักดันการท่องเที่ยวในประเทศต่อเนื่อง ยอดนักท่องเที่ยวไทยเที่ยวในประเทศต้นปี-สิ้น ต.ค.65 พุ่งแตะ 200 ล้านคน-ครั้ง นายกฯ ยินดีคนไทยเที่ยวไทยมากขึ้น ช่วยให้อุตสาหกรรมการท่องเที่ยวในประเทศกลับมาคึกคักอีกครั้ง
วันที่ 25 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลและยินดีที่ตัวเลขนักท่องเที่ยวไทยเที่ยวในประเทศ ตั้งแต่ต้นปี 2565 ถึงสิ้นเดือน ต.ค. 2565 มีคนไทยเที่ยวไทยมากถึง 200 ล้านคน-ครั้งแล้ว ขณะที่ตัวเลขก่อนโควิดในปี 2562 คนไทยเที่ยวไทยอยู่ที่ 222 ล้านคน-ครั้ง จากเดิมที่การท่องเที่ยวแห่งประเทศไทย (ททท.) ตั้งเป้าคนไทยเที่ยวไทย ปี 2565 ไว้ 160 ล้านคน-ครั้ง โดย ททท. เตรียมทบทวนเป้าหมายนักท่องเที่ยวไทยเที่ยวในประเทศใหม่ เพราะคาดว่าตัวเลขจะสูงกว่าช่วงก่อนโควิด ขณะที่รายได้ของตลาดไทยเที่ยวไทย ททท. คาดว่าจะแตะ 8 แสนล้านบาท จากเดิมตั้งไว้ 6.56 แสนล้านบาท เนื่องจากคนไทยมีความต้องการเดินทางเที่ยวในประเทศมากขึ้น โดยเฉพาะการเดินทางเที่ยวแบบครอบครัวและการประชุมสัมมนา
“นายกรัฐมนตรียินดีที่ประชาชนไทยให้ความสนใจท่องเที่ยวภายในประเทศมากขึ้น และเป็นกลไกสำคัญที่ช่วยให้อุตสาหกรรมการท่องเที่ยวภายในประเทศฝ่าวิกฤตจากช่วงโควิดกลับมาคึกคักอีกครั้ง ในขณะที่รัฐบาลโดยหน่วยงานที่เกี่ยวข้องได้ออกโครงการกระตุ้นการท่องเที่ยวภายในประเทศ เช่น โครงการเราเที่ยวด้วยกัน โครงการเที่ยวเมืองไทยให้หายคิดถึง เป็นต้น ไว้แล้วก่อนหน้านี้ ทั้งนี้ เชื่อว่าในปี 2566 หากประชาชนไทยยังคงท่องเที่ยวภายในประเทศเหมือนเช่นปีนี้ ผนวกกับการเปิดรับนักท่องเที่ยวต่างชาติตลอดทั้งปี จะทำให้ภาคการท่องเที่ยวไทยกลับมาสดใสยิ่งกว่าก่อนช่วงโควิดแน่นอน” นายอนุชาฯ กล่าว
วันศุกร์ที่ 25 พฤศจิกายน 2565
กรมทางหลวงชนบท ยกระดับการคมนาคมอย่างยั่งยืน รองรับการเจริญเติบโตของเมืองในอนาคต
ตามนโยบายรัฐมนตรีว่าการกระทรวงคมนาคม สร้างทางลัดไปศูนย์ราชการจังหวัดนครปฐม คืบหน้า 90% คาดแล้วเสร็จต้นปี 2566
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อยกระดับการคมนาคม แบ่งเบาการจราจร รองรับการเจริญเติบโตของเมืองในอนาคตให้มีความสมบูรณ์มากยิ่งขึ้น ช่วยส่งเสริมเศรษฐกิจของจังหวัดและเป็นการเพิ่มคุณภาพชีวิตที่ดีให้กับประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ศูนย์ราชการถือเป็นสถานที่สำคัญของจังหวัด ในปัจจุบันเส้นทางเข้าสู่ศูนย์ราชการจังหวัดนครปฐม มีขนาด 2 ช่องจราจร (2 ทิศทาง) ลักษณะสองข้างทางมีการเจริญเติบโตของเมือง มีอาคารพาณิชย์ตั้งอยู่ทำให้เส้นทางดังกล่าวไม่สามารถขยายความกว้างของถนนได้อีก ทำให้เกิดความแออัด การจราจรติดขัดโดยเฉพาะชั่วโมงเร่งด่วน ส่งผลให้การเดินทางเข้าสู่ศูนย์ราชการจังหวัดนครปฐม เกิดความไม่สะดวกปลอดภัยในการใช้ถนน ทช. จึงได้ดำเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม โดยมีจุดเริ่มต้นจากแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม ตำบลถนนขาด อำเภอเมือง จังหวัดนครปฐม รวมระยะทาง 3.217 กิโลเมตร เพื่อใช้เป็นเส้นทางลัด (Short Cut) เข้าสู่ศูนย์ราชการจังหวัดนครปฐม ช่วยแบ่งเบาการจราจรให้ประชาชนสามารถเดินทางได้อย่างสะดวกรวดเร็วปลอดภัย โดยก่อสร้างเป็นเส้นทางใหม่ ขนาด 6 - 8 ช่องจราจร เป็นถนนผิวจราจรแบบแอสฟัลท์ติกคอนกรีต พร้อมสะพานคอนกรีตเสริมเหล็ก จำนวน 4 แห่ง มีไฟฟ้าส่องสว่าง ระบบระบายน้ำตลอดสองข้างทาง ใช้งบประมาณในการก่อสร้างรวม 440 ล้านบาท ซึ่งปัจจุบันผลงานการก่อสร้างมีความคืบหน้าไปแล้วกว่าร้อยละ 90 ขณะนี้อยู่ระหว่างการปูผิวจราจรแอสฟัลท์ติกคอนกรีต และติดตั้งระบบไฟฟ้าแสงสว่าง คาดว่าจะก่อสร้างแล้วเสร็จและเปิดให้ประชาชนได้ใช้สัญจรในช่วงต้นปี 2566 ต่อไป
วันศุกร์ที่ 25 พฤศจิกายน 2565
สธ. ร่วมแสดงพลัง “ต่อต้านการแสวงหาประโยชน์ทางเพศ การล่วงละเมิดและคุกคามทางเพศในการทำงาน” เนื่องในวันยุติความรุนแรงต่อสตรีสากล
กระทรวงสาธารณสุข ร่วมกับองค์การอนามัยโลกประจำประเทศไทย รณรงค์ “Zero Tolerance for SEAH” เนื่องในวันยุติความรุนแรงต่อสตรีสากล กระตุ้นจิตสำนึกและสร้างความตระหนักแก่บุคลากร ไม่ยอมรับ ไม่เพิกเฉย และไม่อดทนต่อการแสวงหาประโยชน์ทางเพศ การล่วงละเมิดทางเพศ
กระทรวงสาธารณสุข ร่วมกับองค์การอนามัยโลกประจำประเทศไทย รณรงค์ “Zero Tolerance for SEAH” เนื่องในวันยุติความรุนแรงต่อสตรีสากล กระตุ้นจิตสำนึกและสร้างความตระหนักแก่บุคลากร ไม่ยอมรับ ไม่เพิกเฉย และไม่อดทนต่อการแสวงหาประโยชน์ทางเพศ การล่วงละเมิดทางเพศ และการคุกคามทางเพศในการทำงานทุกรูปแบบ
วันนี้ (25 พฤศจิกายน 2565) ที่สำนักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์ปลัดกระทรวงสาธารณสุข พร้อมด้วย นพ.จอส ฟอนเดลาร์ ผู้แทนองค์การอนามัยโลกประจำประเทศไทยเป็นประธานเปิดกิจกรรมรณรงค์ “Zero Tolerance for SEAH” เนื่องในวันยุติความรุนแรงต่อสตรีสากล โดยมี นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11) บุคลากรกระทรวงสาธารณสุข และหน่วยงานที่เกี่ยวข้อง ร่วมงาน
นายแพทย์โอภาส กล่าวว่า กระทรวงสาธารณสุขให้ความสำคัญกับการป้องกันและแก้ไขปัญหาการแสวงหาประโยชน์ทางเพศ การล่วงละเมิดทางเพศ และการคุกคามทางเพศในการทำงาน ซึ่งเป็นปัญหาที่ส่งผลกระทบต่อบุคลากรที่เป็นกำลังหลักในการขับเคลื่อนองค์กรไปสู่เป้าหมาย และยังส่งผลต่อความเชื่อมั่นศรัทธาของประชาชนที่มีต่อองค์กรด้วย จึงได้เริ่มนโยบายและมาตรการป้องกันแก้ไขปัญหาดังกล่าว ตั้งแต่ปีงบประมาณ 2560 โดยกำหนดกลไกและมาตรการให้หน่วยงานและบุคลากรในสังกัดถือปฏิบัติ ซึ่งปัจจุบันมีการขับเคลื่อนแนวปฏิบัติในการป้องกันและแก้ไขปัญหาการล่วงละเมิดหรือคุกคามทางเพศในการทำงานทั้งส่วนกลางและส่วนภูมิภาคและมีระบบกำกับติดตามอย่างเป็นรูปธรรม เพื่อให้บุคลากรทุกคนได้รับการปฏิบัติด้วยความเคารพในศักดิ์ศรี ปราศจากการล่วงละเมิดหรือคุกคามทางเพศ พร้อมที่จะมุ่งสู่เป้าหมายของกระทรวงสาธารณสุข คือ “ประชาชนแข็งแรง เศรษฐกิจไทยเข้มแข็ง ประเทศไทยแข็งแรง”
นอกจากนี้ กระทรวงสาธารณสุขยังแต่งตั้งคณะกรรมการไกล่เกลี่ยข้อพิพาท กรณีการล่วงละเมิดหรือคุกคามทางเพศในการทำงาน มีขั้นตอนการดำเนินการทางวินัยที่ยึดผู้ถูกกระทำเป็นศูนย์กลาง คำนึงถึงความต้องการของผู้ถูกกระทำ มีกระบวนการจัดการปัญหาที่เป็นมิตร ไม่ก่อให้เกิดผลกระทบต่อชื่อเสียงของทั้งผู้กระทำและผู้ถูกกระทำ รวมถึงมีระบบให้ความช่วยเหลือ โดยขับเคลื่อนมาตรการดังกล่าวอย่างมีประสิทธิภาพ
ด้านนายแพทย์รุ่งเรือง กล่าวว่า กิจกรรมรณรงค์ “Zero Tolerance for SEAH” เนื่องในวันยุติความรุนแรงต่อสตรีสากล ศูนย์ปฏิบัติการต่อต้านการทุจริต กระทรวงสาธารณสุข ได้ร่วมกับองค์การอนามัยโลกประจำประเทศไทยจัดขึ้นเพื่อกระตุ้นจิตสำนึกและสร้างความตระหนักแก่บุคลากรองค์การอนามัยโลกและกระทรวงสาธารณสุขให้ไม่ยอมรับ ไม่เพิกเฉย และไม่อดทน ต่อการแสวงหาประโยชน์ทางเพศ การล่วงละเมิดทางเพศ และการคุกคามทางเพศทุกรูปแบบ เป็นหน่วยงานที่เป็นที่เชื่อมั่น ศรัทธาของประชาชน รวมถึงสนองต่อมาตรการในการป้องกันและแก้ไขปัญหาการล่วงละเมิดหรือคุกคามทางเพศในการทำงาน ตามมติคณะรัฐมนตรี เมื่อวันที่ 21 เมษายน 2563 เรื่อง มาตรการในการป้องกันและแก้ไขปัญหาการล่วงละเมิดหรือคุกคามทางเพศในการทำงาน ตลอดจนเป็นไปตามอนุสัญญาว่าด้วยการขจัดการเลือกปฏิบัติต่อสตรีในทุกรูปแบบ
***************************** 25 พฤศจิกายน 2565
วันศุกร์ที่ 25 พฤศจิกายน 2565
ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
ในวันจันทร์ที่ ๒๑ พฤศจิกายน ๒๕๖๕ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖ ระหว่างปลัดกระทรวงยุติธรรมกับคณะกรรมการตรวจสอบและประเมินผลประจํากระทรวงยุติธรรม ผ่านระบบการประชุมทางไกล (Video Conference)
โดยที่ประชุมได้รับทราบกรอบแนวทางและประเด็นการตรวจสอบและประเมินผลของคณะกรรมการตรวจสอบและประเมินผลประจํากระทรวงยุติธรรม ประจําปีงบประมาณ พ.ศ. ๒๕๖๖ ประกอบด้วย กลุ่มที่ ๑ การตรวจสอบตามห่วงโซ่คุณค่า ประเด็นการช่วยเหลือกลุ่มเปราะบางในภาวะวิกฤตให้เข้าถึงบริการภาครัฐเพื่อลดความเหลื่อมล้ำ กลุ่มที่ ๒ การตรวจสอบตามภารกิจกระทรวง และกลุ่มที่ ๓ การประเมินความเสี่ยงตามเกณฑ์ชี้วัดความเสี่ยงการทุจริตเชิงนโยบายในการดำเนินโครงการขนาดใหญ่ นอกจากนี้ที่ประชุมได้ขอรับทราบนโยบายการดําเนินงานของกระทรวงยุติธรรม และความคิดเห็นเกี่ยวกับการดําเนินงานของส่วนราชการตามกรอบแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
วันศุกร์ที่ 25 พฤศจิกายน 2565
ปลัด สธ.สั่งทุก รพ. เปิดจุดฉีดวัคซีนโควิด 19 จัดรถโมบายฉีดกลุ่มเสี่ยง 608 ในพื้นที่
ปลัดกระทรวงสาธารณสุข แจงผู้ป่วยโควิดเพิ่มขึ้นเป็นไปตามคาดการณ์ ประชาชนสนใจเข้ารับวัคซีนป้องกันมากขึ้น สั่งทุกโรงพยาบาลเปิดจุดบริการฉีดวัคซีนพร้อมประชาสัมพันธ์ให้ประชาชนทราบ หากวอล์กอินเข้ามาคนเดียวก็ขอให้ฉีด เพื่อให้ประชาชนเข้าถึงมากที่สุด
ปลัดกระทรวงสาธารณสุข แจงผู้ป่วยโควิดเพิ่มขึ้นเป็นไปตามคาดการณ์ ประชาชนสนใจเข้ารับวัคซีนป้องกันมากขึ้น สั่งทุกโรงพยาบาลเปิดจุดบริการฉีดวัคซีนพร้อมประชาสัมพันธ์ให้ประชาชนทราบ หากวอล์กอินเข้ามาคนเดียวก็ขอให้ฉีด เพื่อให้ประชาชนเข้าถึงมากที่สุด เนื่องจากวัคซีนมีเพียงพอ พร้อมทั้งจัดบริการเชิงรุกฉีดกลุ่มเสี่ยง 608 ถึงในพื้นที่
วันนี้ (25 พฤศจิกายน 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์โรคโควิด 19 ว่า ขณะนี้จำนวนผู้ติดเชื้อและผู้ป่วยเข้ารับการรักษาในโรงพยาบาลเพิ่มขึ้น แต่ส่วนใหญ่อาการไม่รุนแรง แพทย์จ่ายยาและรักษาแบบผู้ป่วยนอก ส่วนการใช้เตียงในโรงพยาบาลยังไม่เพิ่มขึ้นมากจนต้องมีมาตรการเพิ่มเติม สำหรับผู้เสียชีวิตยังเพิ่มไม่มากเช่นกัน เฉลี่ยไม่เกิน 10 รายต่อวัน ซึ่งทั้งหมดเป็นไปตามที่คาดการณ์ว่าจะพบการระบาดในลักษณะ Small Wave และจะค่อยๆ ลดลงช่วงหลังปีใหม่ ทั้งนี้ การพบผู้ติดเชื้อเพิ่มขึ้นทำให้ช่วงนี้ประชาชนเข้ารับวัคซีนมากขึ้นด้วย จึงได้สั่งการให้นายแพทย์สาธารณสุขจังหวัดและผู้อำนวยการโรงพยาบาลศูนย์/โรงพยาบาลทั่วไปทั่วประเทศ กำหนดเป้าหมายการฉีดวัคซีนในช่วงนี้และให้ทุกโรงพยาบาลในสังกัดจัดจุดบริการฉีดวัคซีนโควิด 19 พร้อมทั้งประชาสัมพันธ์วัน เวลาให้บริการให้ประชาชนทราบอย่างทั่วถึงและมารับบริการได้สะดวก
“แม้จะมีการกำหนดวันเวลาให้บริการ แต่หากประชาชนวอล์กอินมาขอรับบริการไม่ตรงวันก็ขอให้ฉีดวัคซีนให้กับประชาชน ไม่ต้องกังวลเรื่องเปิดขวดวัคซีนฉีดไม่หมดแล้วต้องทิ้ง เพราะแม้ขวดหนึ่งจะฉีดเพียงคนเดียวก็ถือว่ามีประโยชน์กว่าที่จะรอหลายคนแล้วทำให้ไม่ได้ฉีด เพราะคนที่เสียชีวิตส่วนใหญ่เป็นกลุ่มเสี่ยงที่ไม่ได้ฉีดเข็มกระตุ้น” นพ.โอภาสกล่าว
นพ.โอภาสกล่าวต่อว่า นอกจากการกระจายวัคซีนโควิด 19 ถึงระดับ รพ.สต.เพื่อให้อำนวยความสะดวกให้ประชาชนได้รับบริการใกล้บ้าน ลดภาระค่าใช้จ่ายในการเดินทางมารับบริการที่โรงพยาบาลชุมชน และลดการสูญเสียรายได้ของญาติจากการหยุดงานพามาฉีดวัคซีน แต่เพื่อเพิ่มการเข้าถึงวัคซีนให้มากขึ้นและสะดวกยิ่งขึ้นได้แจ้งให้มีการจัดกิจกรรมเชิงรุก เช่น จัดรถโมบายยูนิตฉีดวัคซีนพร้อมนัดหมายให้มารับบริการในพื้นที่ โดยเฉพาะกลุ่ม 608 คือ ผู้สูงอายุ 60 ปีขึ้นไป กลุ่ม 7 โรคเรื้อรัง และหญิงตั้งครรภ์
***************************************** 25 พฤศจิกายน 2565
วันศุกร์ที่ 25 พฤศจิกายน 2565
รมว.พม. นำทีม รณรงค์ยุติความรุนแรงต่อเด็ก สตรี และบุคคลในครอบครัว  พร้อมเปิดศูนย์ช่วยเหลือสังคมตำบลเพิ่ม ที่ จ.พิษณุโลก
รมว.พม. นำทีม รณรงค์ยุติความรุนแรงต่อเด็ก สตรี และบุคคลในครอบครัว  พร้อมเปิดศูนย์ช่วยเหลือสังคมตำบลเพิ่ม ที่ จ.พิษณุโลก
วันที่ 25 พฤศจิกายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ ตนพร้อมคณะผู้บริหารกระทรวง พม. ได้มาลงพื้นที่จังหวัดพิษณุโลก เพื่อติดตามและขับเคลื่อนงานด้านการพัฒนาสังคมและการจัดสวัสดิการสังคมของกระทรวง พม. เพื่อช่วยเหลือและพัฒนาคุณภาพชีวิตสำหรับประชาชนทุกกลุ่มเป้าหมายในพื้นที่ โดยได้มาพบปะพูดคุยกับสภาเด็กและเยาวชนจังหวัดพิษณุโลก เพื่อรับฟังสถานการณ์เด็กและเยาวชน แลกเปลี่ยนข้อมูลและความคิดเห็น พร้อมทั้งให้ข้อเสนอแนะถึงแนวทางการขับเคลื่อนงานด้านเด็กและเยาวชน ณ วัดบ้านแถว อําเภอวังทองจากนั้น เดินทางไปยัง ศูนย์ช่วยเหลือสังคมตําบลบึงพระ อําเภอเมืองพิษณุโลก เพื่อติดตามความก้าวหน้าในการให้บริการสวัสดิการสังคมและช่วยเหลือประชาชนในพื้นที่ โดยได้ให้คําแนะนําเพื่อพัฒนาและเพิ่มประสิทธิภาพในการทํางาน อีกทั้งได้มอบงบประมาณโครงการบ้านพอเพียงชนบท ปี 2565 จำนวน 7 หลัง และถุงยังชีพแก่ประชาชนกลุ่มเปราะบาง จำนวน 50 ราย
นายจุติ กล่าวเพิ่มเติมว่า ช่วงบ่ายวันนี้ ตนเป็นประธานในกิจกรรมรณรงค์ยุติความรุนแรง เนื่องในวันรณรงค์ยุติความรุนแรงต่อเด็กและสตรี ประจำปี 2565 เพื่อสร้างความตระหนักถึงความสำคัญของปัญหาความรุนแรงต่อเด็ก สตรี บุคคลในครอบครัว และกระตุ้นให้ประชาชนและภาคีเครือข่ายทุกภาคส่วนได้เข้ามามีส่วนร่วมในการรณรงค์ยุติความรุนแรง โดยจะไม่ยอมรับ ไม่นิ่งเฉย ไม่กระทำความรุนแรงต่อเด็ก สตรี และบุคคลในครอบครัว เพื่อให้สังคมไทยไร้ความรุนแรงทุกรูปแบบ โดยความร่วมมือระหว่างสํานักงานพัฒนาสังคมและความมั่นคงของมนุษย์จังหวัดพิษณุโลก สํานักงานอัยการภาค 6 สํานักงานอัยการจังหวัดพิษณุโลก ตํารวจภูธรภาค 6 มูลนิธิศูนย์วิจัยและติดตามความเป็นธรรมทางสุขภาพ กองทุนเพื่อความเสมอภาคทางการศึกษา และสถานคุ้มครองและพัฒนาอาชีพบ้านสองแควจังหวัดพิษณุโลก ณ องค์การบริหารส่วนตำบลวัดพริก อำเภอเมืองจังหวัดพิษณุโลก
อีกทั้งเป็นประธานเปิดศูนย์ช่วยเหลือสังคมตําบลวัดพริก เพื่อเป็นศูนย์กลางการให้บริการสวัสดิการสังคมและประสานการทำงานกับทุกภาคส่วนเพื่อให้ความช่วยเหลือประชาชนในพื้นที่อย่างมีประสิทธิภาพ ด้วยรูปแบบการบริการเบ็ดเสร็จ ณ จุดเดียว หรือ One Stop Service นอกจากนี้ ได้มอบประกาศนียบัตรแก่ผู้ช่วยเหลือคุ้มครองเด็ก โดยแจ้งระงับเหตุด่วนผ่านไลน์ พม.พิษณุโลก จำนวน 7 คน มอบงบประมาณโครงการบ้านพอเพียงชนบท ประจำปี 2565 จำนวน 7 หลัง และมอบถุงยังชีพแก่ครัวเรือนเปราะบาง จำนวน 100 ครัวเรือน
วันศุกร์ที่ 25 พฤศจิกายน 2565
ดีอีเอส แจ้งเตือน
ดีอีเอส แจ้งเตือน "ลงทุนออนไลน์อย่างไร ไม่ให้โดนหลอก"
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าปัจจุบันมีการเชิญชวนให้ลงทุนออนไลน์จำนวนมากซึ่งอาจมีมิจฉาชีพเข้าหลอกลวงประชาชนให้ลงทุนออนไลน์ไม่ว่าจะเป็นการลงทุนหุ้น,ลงทุนคริปโทฯและลงทุนธุรกิจต่างๆที่มักจะมีข้อเสนอเชื้อเชิญจูงใจชวนให้อยากร่วมลงทุน ซึ่งศูนย์ต่อต้านข่าวปลอมกระทรวงดิจิทัลเพื่อเศรษฐกิจและสังคมจึงได้แนะนำวิธีการ‘ลงทุนออนไลน์อย่างไรไม่ให้ถูกหลอก"ดังนี้
1.อย่าด่วนตัดสินใจในการลงทุนโดยเฉพาะการเชิญชวนผ่านsocial mediaหรือแอปพลิเคชันต่างๆควรตรวจสอบรายละเอียดก่อนตัดสินใจลงทุนทุกครั้ง
2.สังเกตสัญญาณเตือนกลโกงจากข้อเสนอการลงทุนโดยส่วนมากมักจะมีข้อเสนอที่อ้างผลตอบแทนสูง,มีการรับประกันผลตอบแทน,เร่งรัดให้ตัดสินใจลงทุนและดึงดูดใจด้วยสินทรัพย์ใหม่ๆ
3.ระมัดระวังการลงทุนจากคำชวนของคนในsocial mediaเนื่องจากอาจจะมีการแอบอ้างชื่อหรือภาพของผู้มีชื่อเสียงมีการนำชื่อหรือโลโก้ของหน่วยงานหรือผู้ประกอบธุรกิจมาใช้ในการหลอกลวง
4.รักษาความเป็นส่วนตัวและตั้งค่าความปลอดภัยSocial mediaของตนเองไม่ควรเปิดเผยข้อมูลบัญชีธนาคารหรือข้อมูลส่วนตัวใดๆให้ผู้อื่นทราบ
5.ไม่ควรโอนเงินลงทุนเข้าบัญชีส่วนตัวของบุคคลธรรมดาโดยเฉพาะคนที่อ้างตัวเป็นตัวแทนจากบริษัท
6.เช็กให้ชัวร์ก่อนลงทุนโดยตรวจสอบให้แน่ใจก่อนว่าธุรกิจที่เราจะร่วมลงทุนนั้นเป็นบริษัทที่มีตัวตนจริงไม่มีเจตนาหลอกลวง
อย่างไรก็ตามกระทรวงดิจิทัลเพื่อเศรษฐกิจและสังคมไม่ได้นิ่งนอนใจและได้ติดตามเรื่องการลงทุนออนไลน์อย่างต่อเนื่อง หากท่านได้รับการแจ้งข้อมูลที่ไม่ปกติหรือได้รับความเสียหายสามารถแจ้งมาได้ที่สายด่วน1212 หรือแจ้งความออนไลน์ได้ตลอด24ชั่วโมง ผ่านเว็บไซต์https://thaipoliceonline.com
***************
วันศุกร์ที่ 25 พฤศจิกายน 2565
​รอง นายกฯ พลเอก ประวิตรฯ และ พลเอก เตีย บันห์ รองนายกฯ และ รมว.กห.กัมพูชา ร่วมปราบอาชญกรรมข้ามแดน
โดยเฉพาะยาเสพติดและแก๊งคอลเซ็นเตอร์ไทย ที่ใช้กัมพูชาเป็นฐานหลอกคนไทยด้วยกัน
วันนี้ (25 พฤศจิกายน 2565) เวลา 14.00 น. พลเอก ประวิตร วงษ์สุวรรณ รองนายกรัฐมนตรี และพลเอก เตีย บันห์ รองนายกรัฐมนตรี และ รัฐมนตรีว่าการกระทรวงกลาโหมกัมพูชา ได้ร่วมการประชุมคณะกรรมการชายแดนทั่วไป (GBC ) ไทย - กัมพูชา ครั้งที่ 15 ณ โรงแรม ดิ แอทธินี กรุงเทพฯ โดยฝ่ายไทยเป็นเจ้าภาพจัดขึ้น
ทั้งสองฝ่ายได้ย้ำสัมพันธ์และความร่วมมือทางทหารที่ใกล้ชิดแน่นแฟ้นในทุกระดับและเห็นถึงความสำคัญของกลไกการประชุมคณะกรรมการชายแดนทั่วไป ( GBC ) ต่อความมั่นคงชายแดนของทั้งสองประเทศ โดยจะเพิ่มความร่วมมือกิจกรรมทางทหาร รวมทั้งการป้องกันและปราบปรามอาชญกรรมข้ามชาติมากขึ้น เช่น ยาเสพติด การค้ามนุษย์ อาชญกรรมทางไซเบอร์ โดยเฉพาะกลุ่มมิจฉาชีพหลอกลวงข้ามแดน รวมทั้งร่วมเดินหน้าขับเคลื่อนการเก็บกู้ทุ่นระเบิดตามแนวชายแดน ตามนโยบายของ นรม.ทั้งสองประเทศ เพื่อความปลอดภัยของประชาชนทั้งสองประเทศ โดยไม่นำเงื่อนไขของเขตแดนมาเป็นปัญหาในการปฏิบัติงาน
โดย พล.อ.ประวิตรฯ ได้กล่าวขอบคุณกัมพูชา ที่สนับสนุนช่วยเหลือคนไทยในกัมพูชาที่ถูกหลอกลวง และขอความร่วมมือกัมพูชาช่วยกวาดล้างจับกุมแก๊ง Call Center คนไทย ที่ใช้กัมพูชาเป็นฐานหลอกลวงคนไทยด้วยกัน พร้อมย้ำว่า กระทรวงกลาโหมไทย พร้อมสนับสนุนที่นั่งศึกษาทางทหารระดับต่าง ๆ ให้ ทางกระทรวงกลาโหมกัมพูชา เพื่อความสัมพันธ์ทางทหารที่แน่นแฟ้นมากขึ้น
โอกาสนี้ พล.อ.ประวิตรฯ และ พล.อ.เตียฯ ได้เป็นประธานร่วมการประชุมคณะกรรมการชายแดนทั่วไป ไทย - กัมพูชา ครั้งที่ 15 โดยเน้นย้ำความร่วมมือด้านต่าง ๆ ระหว่างกองทัพและหน่วยงานที่เกี่ยวข้องในทุกระดับ อันจะนำมาซึ่งสันติภาพ เสถียรภาพและความมั่นคงตลอดแนวชายแดน และรับทราบความก้าวหน้าของความร่วมมือด้านต่างๆ เช่น การผ่านแดนและการสัญจรข้ามแดน การเก็บกู้ทุ่นระเบิด การป้องกันและปราบปรามยาเสพติด การเสริมสร้างความร่วมมือระหว่างหน่วยงานชายแดน ในการพัฒนาคุณภาพชีวิต การศึกษา ศาสนาและวัฒนธรรม การค้าชายแดน สาธารณสุขและการบรรเทาสาธารณภัย โดยเฉพาะการขับเคลื่อนกลไกการประชุม ผบ.ทสส.ไทย - กัมพูชา และการจัดตั้งกลไก RBC ประชุมร่วมระหว่างกองกำลังป้องกันชายแดนทั้งสองประเทศ เพื่อแก้ปัญหาในระดับพื้นที่ นอกจากนั้น ได้สนับสนุนให้หน่วยงานระดับ อำเภอ จังหวัด ร่วมแก้ปัญหายาเสพติด โดยดำเนินงานหมู่บ้านคู่ขนานสีขาวและหมู่บ้านเข้มแข็งตามแนวชายแดน รวมทั้งร่วมปฏิบัติตามแผนแม่น้ำโขงปลอดภัย เพื่อควบคุมปัญหายาเสพติด ซึ่งความคืบหน้าที่เป็นรูปธรรมดังกล่าว สะท้อนถึงพัฒนาการความสัมพันธ์และความร่วมมือระหว่างกันในการแก้ปัญหาชายแดนที่มีมากขึ้นต่อเนื่อง
วันศุกร์ที่ 25 พฤศจิกายน 2565
สธ. จับมือภาคีเครือข่าย สนับสนุนงานวิจัย ใช้ประโยชน์แบบจำลองโรคติดเชื้อ วางแผนรับมือโรคและภัยสุขภาพในอนาคต
กระทรวงสาธารณสุข จับมือภาคีเครือข่ายสนับสนุนงานวิจัย เพื่อใช้ประโยชน์จากแบบจำลองโรคติดเชื้อ วางแผนดำเนินงานและเตรียมการรับมือกับสิ่งที่อาจเกิดขึ้นในอนาคต
วันนี้ (25 พฤศจิกายน 2565) นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ ระดับ 11 และโฆษกกระทรวงสาธารณสุข) กล่าวว่า นายแพทย์โอภาส การน์กวินพงศ์ ปลัดกระทรวงสาธารณสุข ได้ให้นโยบายและมอบหมายให้เป็นประธานเปิดการอบรมเชิงปฏิบัติการด้านเทคนิคเกี่ยวกับการสร้างแบบจำลองโรคติดเชื้อ (Technical Workshop on Infectious Disease Modelling) และกล่าวว่า รัฐบาลและกระทรวงสาธารณสุข ได้ตระหนักถึงความสำคัญและความจำเป็นในการสร้างขีดความสามารถของเจ้าหน้าที่ให้มีความรู้ ความเข้าใจ ในการแปลผลและใช้ประโยชน์จากแบบจำลองโรคติดเชื้อได้อย่างมีประสิทธิภาพ เพื่อรับมือกับความท้าทายจากโรคระบาดในอนาคต สำนักวิชาการกระทรวงสาธารณสุข, the Access and Delivery Partnership (ADP) ภายใต้การสนับสนุนจากโครงการพัฒนาแห่งสหประชาชาติ (UNDP) และมูลนิธิร็อกกี้เฟลเลอร์ (The Rockefeller Foundation) จึงได้สนับสนุน HITAP ดำเนินโครงการพัฒนาขีดความสามารถด้านการวิจัยและใช้ประโยชน์จากแบบจำลองโรคติดเชื้อในประเทศไทย เพิ่มขีดความสามารถของนักวิจัย นักวิชาการในประเทศไทยและประเทศในเอเชียตะวันออกเฉียงใต้ ในการสร้างหรือประยุกต์ใช้แบบจำลองดังกล่าว
“หนึ่งในองค์ความรู้หรือศาสตร์ที่มีอิทธิพลอย่างมากในการสนับสนุนผู้กำหนดนโยบายเพื่อรับมือกับสถานการณ์โรคระบาด คือ แบบจำลองโรคติดเชื้อ หรือที่เรียกว่าinfectious disease modelling ใช้ทำนายผลการป้องกันควบคุมโรคในอดีต ใช้วางแผนดำเนินงานและเตรียมการรับมือกับสิ่งที่อาจเกิดขึ้นในอนาคต เปรียบเสมือนเข็มทิศหรือแผนที่ซึ่งใช้บอกว่าเรากำลังเดินทางไปจุดไหนหรือห่างจากเป้าหมายเท่าใด นอกจากนี้ผลจากแบบจำลองดังกล่าวยังมีประโยชน์อย่างมากในการสื่อสารให้ประชาชนทั่วไปเข้าใจสถานการณ์ สามารถรับมือกับสิ่งที่จะเกิดขึ้นได้อย่างมีสติ” นพ.รุ่งเรืองกล่าว
สำหรับการอบรมครั้งนี้ ได้รับเกียรติจากวิทยากรผู้เชี่ยวชาญระดับนานาชาติ ได้แก่ ศาสตราจารย์มาร์ก จิต และผู้ช่วยศาสตราจารย์หยาง หลิว จากLondon School of Hygiene and Tropical Medicine ผู้ช่วยศาสตราจารย์คีชา เปรม จากมหาวิทยาลัยแห่งชาติประเทศสิงคโปร์ รองศาสตราจารย์บวรศม ลีระพันธ์ จากคณะแพทยศาสตร์รามาธิบดี และ รศ. ดร.วรรณฤดี อิสรานุวัฒน์ชัย จากโครงการประเมินเทคโนโลยีและนโยบายด้านสุขภาพ กระทรวงสาธารณสุข รวมทั้งEric Arndt ผู้อำนวยการสำนักงานระดับภูมิภาคเอเชีย มูลนิธิร็อคกี้เฟลเลอร์ (The Rockefeller Foundation) เข้าร่วมบรรยาย
********************************* 25 พฤศจิกายน 2565
วันศุกร์ที่ 25 พฤศจิกายน 2565
หน่วยงานคมนาคมเร่งแก้ไขปัญหาความแออัด ณ ท่าอากาศยานอำนวยความสะดวกนักท่องเที่ยวเข้าไทยหลังเอเปคและไฮซีซันตามข้อสั่งการนายกกรัฐมนตรี
หน่วยงานคมนาคมเร่งแก้ไขปัญหาความแออัด ณ ท่าอากาศยานอำนวยความสะดวกนักท่องเที่ยวเข้าไทยหลังเอเปคและไฮซีซันตามข้อสั่งการนายกกรัฐมนตรี
วันที่ 25 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อสั่งการให้ทุกหน่วยงานที่เกี่ยวข้องเตรียมความพร้อมรับนักท่องเที่ยวที่จะเพิ่มขึ้นหลังจากที่ไทยเป็นเจ้าภาพเอเปคและในฤดูการท่องเที่ยว หน่วยงานด้านคมนาคมได้มีการบูรณาการการทำงานและรายงานผลดำเนินงานให้นายกรัฐมนตรีทราบเป็นระยะ
ทั้งนี้ หลังรับข้อสั่งการนายกรัฐมนตรี นายศักดิ์สยาม ชิดชอบ รมว.คมนาคม ได้มอบหมายให้มีการตั้งคณะทำงานบูรณาการการให้บริการประชาชนและนักท่องเที่ยวต่างชาติ ณ ท่าอากาศยานสุวรรณภูมิและท่าอากาศยานดอนเมือง โดยมีปลัดกระทรวงคมนาคมเป็นประธาน พร้อมกับตั้งศูนย์สั่งการร่วม (Single Command Center) เพื่อติดตามสถานการณ์และประสานการทำงานร่วมกับหน่วยงานต่าง ๆ อาทิ กรมท่าอากาศยาน บริษัทท่าอากาศยานไทย จำกัด(มหาชน) สำนักงานการบินพลเรือนแห่งประเทศไทย บริษัท วิทยุการบินแห่งประเทศไทย สำนักงานตรวจคนเข้าเมือง
น.ส.ไตรศุลี กล่าวว่า ความคืบหน้าการดำเนินงานล่าสุด รมว.คมนาคม ได้รายงานให้นายกรัฐมนตรีทราบว่าสามารถบรรเทาความแออัดบริเวณจุดตรวจหนังสือเดินทางขาเข้าระหว่างประเทศ (ด่าน ตม.) ได้แล้ว โดยในส่วนของท่าอากาศยานสุวรรณภูมิในช่วงเวลาที่มีเที่ยวบินคับคั่งสามารถระบายผู้โดยสารได้ภายใน 30 นาที ผู้โดยสารใช้เวลารอคิวเพื่อตรวจหนังสือเดินทางเฉลี่ย 15 นาทีต่อคน และใช้เวลาหน้าจุดตรวจหนังสือเดินทาง 1 นาทีต่อคน
“การแก้ไขปัญหาข้อจำกัดเรื่องบุคลากร ณ จุดตรวจหนังสือเดินทางสำนักงานตรวจคนเข้าเมืองได้ดึงเจ้าหน้าที่จากท่าอากาศยานที่นักท่องเที่ยวยังไม่มากเข้ามาสนับสนุนที่ท่าอากาศยานสุวรรณภูมิและดอนเมือง แต่เพื่อแก้ไขปัญหาระยะยาว นายศักดิ์สยามได้นำเรียนนายกรัฐมนตรีเพื่อทราบปัญหาและนายกรัฐมนตรีได้มีข้อสั่งการให้สำนักงานตำรวจแห่งชาติสนับสนุนเรื่องอัตรากำลังที่เพียงพอเพื่อรองรับการทำงานในระยะยาวต่อไป” น.ส.ไตรศุลี กล่าว
น.ส.ไตรศุลี กล่าวว่า ส่วนปัญหาที่ยังพบอยู่ขณะนี้คือผู้โดยสารยังใช้เวลานานสำหรับการรอรับกระเป๋าสัมภาระ ซึ่งเป็นปัญหาต่อเนื่องจากช่วงโควิด19 ที่บริษัทผู้ให้บริการได้ลดกำลังคนลงและขณะนี้ยังเพิ่มกลับเข้ามาไม่เพียงพอ โดยนายศักดิ์สยามได้มอบหมายให้ปลัดกระทรวงคมนาคมเชิญผู้ประกอบการที่เกี่ยวข้องเข้ามาหารือในสัปดาห์หน้าเพื่อหาแนวทางแก้ไขปัญหา เพื่อให้ภาพรวมการให้บริการทุกจุดภายในท่าอากาศยานระหว่างประเทศทุกแห่งสามารถอำนวยความสะดวกให้กับนักท่องเที่ยวได้อย่างมีประสิทธิภาพต่อไป